b'\n_START_ARTICLE_\nDaniel Wells (snooker)\n_START_SECTION_\nKariera\n_START_PARAGRAPH_\nWells \xc5\xbeivi v Neathu. Po odli\xc4\x8dni amaterski karieri je maja 2007 Wells postal prvi prejemnik presti\xc5\xbene \xc5\xa1tipendije Paula Hunterja, pokojnega zvezdnika \xc5\xa1porta, ki je umrl pri 27 letih za malignim tumorjem.  \xc5\xa0tipendija je Wellsu omogo\xc4\x8dila, da izpopolni svoje spretnosti na Svetovni snooker akademiji v Sheffieldu. Na akademiji je lahko vadil z nekaterimi vrhunskimi igralci sveta, npr. s Petrom Ebdonom in Dingom Junhuijem. V svetovno karavano se je prvi\xc4\x8d kvalificiral v sezoni 2008/09, potem ko je serijo turnirjev PIOS (Pontins International Open Series) zaklju\xc4\x8dil na 5. mestu._NEWLINE_Do Svetovnega prvenstva 2009 ni bil najbolj uspe\xc5\xa1en, saj je v celotni sezoni zmagal 6 in izgubil 7 dvobojev. Ena od njegovih 6 zmag je bila celo zmaga na kvalifikacijah za Prvenstvu Bahrajna, kjer pa njegovega tekmeca ni bilo, tako da je bil prost._NEWLINE_Z igrami na kvalifikacijah za Svetovno prvenstvo pa si je priboril obstanek v svetovni karavani, saj se je iz 2. kroga kvalifikacij prebil kar do 5. kroga. To mu je uspelo s 3 zmagami proti Liju Hangu, Ianu Preecu in Marcusu Campbellu. Vse tri tekmece je premagal z izidom 10-9, s katerim je nato tudi izgubil v 5. krogu, kjer ga je izlo\xc4\x8dil Barry Hawkins.'